California Dreamin'

«California Dreamin'» (California drøymer) er ein populær song av The Mamas & the Papas, som først kom ut i 1965. Songen er rangert på 89. plass på lista til Rolling Stone over dei 500 største songane gjennom tidene.. Teksten omhandlar ein mann i eit kaldt vinterlandskap som lengtar etter varmen i California.

Historie
I følgje låtskrivarane John Phillips og Michelle Phillips vart songen skriven i 1963 då dei budde i New York. Han drøymde songen og vekka kjærasten for at ho skulle hjelpe han å skrive songen. På denne tida var dei to medlemmer i visegruppa The New Journeymen som utvikla seg til The Mamas & the Papas.

Dei fekk den første platekontrakten sin etter at dei vart introdusert for Lou Adler, sjef for Dunhill Records, av songaren Barry McGuire. Som takk til Adler song dei korvokal på «California Dreamin'» på McGuire-albumet This Precious Time. The Mamas and the Papas spelte så inn si eiga utgåve av songen med det same akkompagnementet i tillegg til ny vokal og ein fløytesolo av Bud Shank. Ein kan så vidt høyre den originale vokalen til McGuire i den venstre lydkanalen på byrjinga av songen.Rock Family Trees, BBC, intervju med McGuire, 1999. Singelen vart gjeven ut seint i 1965, men slo ikkje gjennom med ein gong. Etter å ha fått litt merksemd i Los Angeles i starten, hugsa Michelle Phillips at det var ein radiostasjon i Boston, som førte til det nasjonale gjennombrotet for songen.
Tidleg i 1966 nådde songen 4. plassen på den amerikanske singellista og vart liggande på lista i 17 veker. 

Andre utgåver
Fleire kjende artistar har spelt inn sine utgåver av songen, mellom andre R.E.M., The Beach Boys, America, (to utgåver), Wes Montgomery,  José Feliciano (B-side på singelen «Light My Fire» i 1968), The Carpenters, Four Tops, Bobby Womack, Queen Latifah, The Seekers, George Benson, Eddie Hazel, Raquel Welch, Benn Jordan, Motorpsycho og Jack Frost.  

The Beach Boys spelte inn ei ny utgåve av «California Dreamin'» i 1986 for samleplata deira Made in U.S.A.. Denne vart produsert av Terry Melcher med Roger McGuinn frå The Byrds på tolvstrengsgitar og John Phillips på saksofon. Michelle Phillips og McGuinn er begge med i videoen.

Kjelder
Denne artikkelen bygger på «California Dreamin'» frå ,  den 1. desember 2010. 
 oppgav desse kjeldene:

Kategori:Songar frå 1965
Kategori:Singlar frå 1965
 089
Kategori:The Mamas & the Papas-songar
Kategori:The Beach Boys-songar
Kategori:Songar om California
Kategori:Songar skrivne av John Phillips
Kategori:Songar produserte av Lou Adler
Kategori:The Ventures-songar